Noal-Muzilheg

Noal-Muzilheg a zo ur gumun e Breizh e kanton Muzilheg e departamant ar Mor-Bihan.
 Douaroniezh 
 War lez an Tohon emañ Noal.
 Anv 
 Erwan Vallerie (1995) ː Noial, XIIt; Nuial, XIIt; Noyal prope Musuillac, 1287; Noyal Musuillac, 1587; Noyal Musuillac, 1453
 Ardamezioù 
"benet; ouzh 1, en gul e leonparzh-leonek en erminoù; ouzh 2, en argant e deir dreustell en sabel". 
Diwar familhoù de Muzillac ha le Closne.
 Istor 
 Krennamzer 
 Abati Redon a berc'hennas douareier e Noal-Muzilheg e 1019 hag Abati Lokentaz a savas ur prioldi war zouareier ar gumun, e Bourjerel.
 Dispac'h Gall 
 Melestradurezh: krouet e voe kumun Noal-Muzilheg e 1790. Gant al lezenn eus an 23 a viz Eost 1790 e voe lakaet Noal-Muzilheg e kanton Pleaol; e distrig ar Roc'h-Bernez e oa. Diskaret e voe kanton Pleaol e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix, ha lakaet Noal-Muzilheg e kanton Muzilheg. Lakaet e oa bet Noal-Muzilheg en arondisamant Gwened bet krouet e 1800Cassini - EHESS - Noal-Muzilheg - Fichenn ar gumunRobert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 241.

 Brezel-bed kentañ 
 Mervel a reas 129 gwaz eus ar gumun abalamour d'ar brezel, da lâret eo 5,73 % eus he foblañs e 1911Memorialgenweb. 
 Eil Brezel-bed 
 D'ar 15 a viz Du 1943 e voe lazhet er gumun André Bonamy, dileuriad departamantel ar c'helaouiñ hag ar propaganda, gant ur strollad pevar Rezistant p'edo o tistreiñ d'ar gêr, kemeret e voe e deuliadoù ganteRoger Leroux, Le Morbihan en guerre 1939-1945, Imprimerie de la Manutention, Mayenne, 1991, pajennoù 225.
 Mervel a reas eizh den ag ar gumun abalamour d'ar brezel.
 Brezelioù didrevadenniñ 
 Brezel Aljeria  
 Mervel a reas daou waz, hag unan all en AFN. 
 Brezhoneg 
 77,3 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 376.

 Monumantoù ha traoù heverk 

 Ur velin-avel.

 Iliz katolik Sant Varzhin.
 Chapel Intron-Varia Gerio: Mojenn.  Yann-Vari ar Bod-derv, ur paotr 17 vloaz eus Koadkistin e parrez Noal-Muzilheg a embannas bout gwelet ar Werc'hez Vari. E kêriadenn Gerio a zo war hent gevred ar bourk eo e c'hoarvezas: ur chapel a zo bet savet eno e 1882. «Pediñ a ri evit Breizh» he dije-hi lavaret dezhañ. Ar paotr avat ne ouie ket petra eo «Breizh» evel kalz eus e genvroiz dic'houzvez zoken war anv o bro.
 Monumant ar re varv er vered, luc'hskeudennMemorial Genweb.
 Plakenn  ar re varv (1914-1918) en iliz katolik, luc'hskeudennMemorial Genweb.

 Demografiez abaoe 1962 

 Brezhoneg 
 Deskadurezh 
 Ur skol divyezhek a zo eno abaoe 2022.
 E distro-skol 2024 e oa enskrivet er c'hlasoù divyezhek 38 skoliad (9,9 % eus skolidi ar gumun evit a sell ouzh ar c'hentañ derez)Kelenn
 Melestradurezh 
 Tud 
 Ardamezeg ar familhoù 
80pxde Beaulac
Aotrounez Roc'helmerEn argant e groaz pavek en sabel80pxde Carné
Aotrounez al lec'h se e Noal-MuzilhegEn aour e ziv dreustell en gwad
 Gevelliñ 
 Levrlennadur 
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus. An Here. 1995
 Michel Froger & Michel Pressensé : Armorial des communes du Morbihan. 1999
 Liammoù diavaez 
 Noal-Muzilheg war lec'hienn Geobreizh
 Lec'hienn ar gumun
 Notennoù ha daveennoù 

Rummad:Kumunioù ar Mor-Bihan
Rummad:Kumunioù bet krouet er Mor-Bihan e 1790